《新迁南庄，喜友人送菊，用李中麓次唐荆川咏菊韵二首 其一》
明代·李如一

松菊秋冬并历霜，重阳景物映松堂。数杯白堕吾供趣，几朵黄花人羡芳。

老至可怜空见色，年高始信但闻香。英茎作供衰尤藉，花槁枝头枕未忘。

作者简介：（1557—1630）明常州府江阴人，本名鹗翀，后以字行，更字贯之。诸生，多识古文奇字，早谢举业，家世力耕。好购书，积书日益，仿宋晁氏、尤氏目录，自为铨次，发凡起例。补阙正讹，校雠同异，虽病不辍，尝助钱谦益撰《明史》。